पाएं अपने शहर की ताज़ा ख़बरें और फ्री ई-पेपरडाउनलोड करें
दिन में 11 बजे एसएसपी जयंत कांत के नेतृत्व में पुलिस टीम सड़क पर उतरी। शटर गिराकर दुकानदारी करते 5 दुकानदाराें पर महामारी एक्ट में एफआईआर की गई। बिना मास्क लगाए निकले 259 लाेगाें से 12950 रुपए व 142 वाहनाें से 1.23 लाख जुर्माना वसूला गया। जीराेमाइल गाेलंबर पर 11 बजे के बाद भी सब्जी बिकती देख पुलिस ने लाठियां भांज सबकाे खदेड़ा।
नगर थानेदार ओमप्रकाश ने बताया कि सूतापट्टी के एक दुकानदार व स्टाफ, उमा मार्केट के समीप के एक माेबाइल दुकानदार, माेतीझील के कपड़ा व्यवसायी, सरैया के पिकअप मालिक पर महामारी एक्ट में एफआईआर हुई है। दाे दुकानें सील की गईं। उधर, सदर थाना के बीबीगंज आंनदपुरी इलाके में भी एक दुकानदार काे हिरासत में लेकर दुकान सील कर दी गई। थानेदार सत्येंद्र सिन्हा के बयान पर महामारी एक्ट में प्राथमिकी हुई है। देर शाम सभी दुकानदाराें को जमानत पर छाेड़ दिया गया। एसएसपी ने बताया कि बाहर निकले अधिकतर लाेग डाॅक्टर की पुरानी पर्ची लेकर दवा के नाम पर निकले थे। पहला दिन हाेने से चेतावनी दे छाेड़ दिया गया। गुरुवार से बिना काम बाहर निकलने पर एफआईआआर व गिरफ्तारी हाेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn